open-index/open-wikipedia-markdown huggingface dataset:
Francis Schaeffer

**Francis August Schaeffer** var amerískur evangelískur kirkjuleiðtogi, trúarlegur heimspekingur og rithöfundur. Hann var þekktastur fyrir að stofna með konu sinni, Edith Seville Schaeffer, L´Abri  sem var evangelískt trúarsamfélag með búsetu í Sviss. 

## Æfi
Francis var fæddur í Bandaríkjunum og stundaði nám í ''Hampden sydney háskóla'' þar sem hann útskrifaðist árið 1935 og giftast hann Edith Seville það sama ár. Francis fór síðan í prestaskóla í Baltimore sem hét ''Faith Theological Seminary'' þar sem hann útskrifaðist árið 1938. Hann starfaði svo sem prestur í Pennsylvaníu og Missouri en flutti síðan til Sviss árið 1948 þar sem hjónin stofnuðu L´Abri samtökin árið 1955. Samtökin vöktu mikla athygli og þá sérstaklega hjá ungu fólki. Þau voru síðan stækkuð og voru þau þá í Svíþjóð, Frakklandi, Hollandi, Kanada, Bretlandi og Bandaríkjunum. Francis hélt áfram að starfa að samtökunum þar til hann dó úr krabbameini árið 1984.

## Áhrif á pólitík
Francis hafði mikil áhrif á að koma fylgjendum mótmælendatrúar til áhrifa í pólitík á áttunda og níunda áratugnum. Aðal baráttumál hans var að berjast gegn fóstureyðingu og kom hann skoðunum sínum gegn fóstureyðingu á framfæri með bók sinni *A Christian Manifesto* ásamt bók og kvikmyndaseríu að nafni *Whatever Happened to the Human Race. A Cristian Manifesto* sem gefin var út árið 1981 af Francis var ætluð til þess að sporna gegn Kommúnistaávarpinu og var álit Francis í að ástæðan fyrir vandamálum veraldar væri vegna þess að samfélagið væri að víkja frá kristnu hugarfari. 

## Tenglar
http://www.labri.org/ 

## Heimildir
Fyrirmynd þessarar síðu var síðan um Francis Schaeffer á ensku Wikipedia
Efling stéttarfélag

**Efling stéttarfélag** er íslenskt stéttarfélag sem stofnað var í desember árið 1998. Félagið byggir á sterkum rótum en það varð til við sameiningu verkalýðsfélaganna Dagsbrúnar og Verkakvennafélagsins Framsóknar við Starfsmannafélagið Sókn og Félag starfsfólks í veitingahúsum. Við stofnun Eflingar voru um 14 þúsund einstaklingar í félaginu en árið 2018 voru 27 þúsund félagar í Eflingu.

Ári eftir stofnun Eflingar sameinaðist félagið Iðju, félagi verksmiðjufólks í Reykjavík og árið 2009 sameinaðist Verkalýðs- og sjómannafélagið Boðinn Eflingu stéttarfélagi. 

Félagsfólk Eflingar starfar á fjölmörgum sviðum atvinnulífsins bæði hjá opinberum stofnunum og í einkageiranum. Má þar nefna störf í mötuneytum og við ræstingar, við ummönnunarstörf, s.s. í heimaþjónustu, á leikskólum og á sjúkrastofnunum. Eflingarfólk sinnir einnig almennum störfum verkafólks á sviði iðnaðar, framleiðslu, flutninga, byggingarvinnu, við vegagerð og hafnarvinnu, landbúnaðarstörf og annast ýmsa vélavinnu sem tengist verklegum framkvæmdum. Almenn störf á veitinga- og gistihúsum eru unnin af Eflingarfólki og einnig öryggisvarsla og almenn störf við bensínafgreiðslu og á dekkjaverkstæðum. 

Meðal stærstu vinnuveitenda innan Eflingar stéttarfélags eru Reykjavíkurborg, fjármála- og efnahagsáðuneyti, skipafélögin, Landspítali, ýmis ræstingafyrirtæki, olíufélögin og Kópavogsbær. 

Fyrsti formaður Eflingar var Halldór Björnsson en hann gegndi embætti fra stofnun 1998 til 2000.  Sigurður Bessason tók við af Halldóri og gengdi hann formennsku í tæp 20 ár eða til ársins 2018. Núverandi formaður Eflingar er Sólveig Anna Jónsdóttir, sem var kjörin formaður þann 15. febrúar 2022 en var áður formaður frá 2018 til 2021.

## Tilvísanir
FK Metta

*FK Metta* (einnig þekkkt sem *FK Metta/Latvijas Universitāte*) er lettneskt knattspyrnufélag með aðsetur í Ríga.

## Árangur

## Titlar
***Lettneska 1.Deildin**: **1**
*2011

## Tilvísanir

## Tenglar
* Heimasíða félagsins
Valmiera FC

*Valmiera FC* er lettneskt knattspyrnufélag með aðsetur í Valmiera. Þeir spila í lettnesku úrvalsdeildinni sem heitir *Latvian Virsliga*.

## Árangur

## Tilvísanir

## Tenglar
* Heimasíða félagsins
Fáni Tjad

**Fáni Tjad** samanstendur af þremur lóðréttum borðum í bláum, gulum og rauðum.
Í grunninn tekur fáninn mið af þeim franska enda landið frönsk nýlenda, en með hinum pan-afrísku litum.

Hæð á móti breidd er 2:3.

Blár táknar himininn, vatnið og vonina. Gulur vísar til eyðimerkurinnar.
Rauði liturinn táknar blóðið sem var spilt í fráskilnaðarstríðinu móti Frakklandi.

Fáni Rúmeníu er næstum nákvæmlega eins en blái liturinn er örlítið ljósari í þeim rúmenska.
Ishangobeinið

**Ishangobeinið** er gróflega 20.000 ára gamalt bein með áletruðum rákum sem fannst árið 1950 í Belgíska Kongó í Afríku. Beinið er kálfabein úr bavíana.
Tröllafoss

**Tröllafoss** finnst á nokkrum stöðum á Íslandi

Til dæmis:
* Tröllafoss (Leirvogsá) í Mosfellsdal
* Tröllafoss (Rauðsgili) í Hálsasveit í Borgarfirði
* Tröllafossar í Grímsá í Lundareykjadal í Borgarfirði
Boogaloo hreyfingin

**Boogaloo hreyfingin** (e: **Boogaloo movement, Boogaloo Bois**) er vopnuð hreyfing í Bandaríkjunum sem aðhyllist róttæka hægristefnu, er andsnúin ríkisvaldi og reglum um skotvopnaeign. Meðlimir hreyfingarinnar segjast vera að undirbúa sig undir Annað Borgarastríð, sem þeir kalla *the boogaloo*. Félagar í samtökunum hafa sumir tengsl við hvíta þjóðernishyggju og nýnasisma. Meðlimir Boogaloo hreyfingarinnar ganga oft vopnaburð hálf sjálfvirkum rifflum á almannafæri, klæddir í herklæðanað og vesti yfir Hawaii-skyrtur.

Boogaloo Bois vilja fjötralaus byssuréttindi og mótmæla eiginlega öllum hugmyndum varðandi herta byssulöggjöf. Vopnaburður er lykilatriði hjá Boogaloo Bois og vilja alls ekki missa nein réttindi til að bera byssur, þeir vilja enga fjötra í þeim málum.

## Saga
Boogaloo hreyfingin er hluti hreyfingar vopnaðra hægrisinnaðra hópa sem eru kallaðar militia-hreyfingin (e: Militia movement). Militia-hreyfingin á sér langa sögu, en hún blómstraði á tíunda áratug 20. aldar í kjölfar árása alríkislögreglunnar á Ruby Ridge í Idaho 1992, og Waco, Texas 1993. Félagar militiahreyfingarinnar hafa barist gegn hertum reglum um skotvopnaeign og vopnaburð á almannafæri. Vopnaðar hreyfingingar héldu sig þó að mestu til hlés opinberlega þar til á síðustu árum þegar félagar þeirra hafa í vaxandi mæli mætt á mótmæli þungvopnaðir og í einkennisklæðnaði. Ein þessara hreyfinga er Boogaloo hreyfingin.

Boogaloo hreyfingin kom fyrst fram 2012, en kom fyrst fram á sjónarsviðið 2019. Hreyfingin vakti mikla athygli í tengslum við mótmæli Black Lives Matter gegn lögregluofbeldi í kjölfar morðins á George Floyd. 

Þó sumir meðlimir hreyfingarinnar hafi sagst standa með Black Live Matter hreyfingunni í baráttunni gegn lögregluofbeldi eða væru aðeins mættir til að halda uppi röð og reglu og vernda verslanir og fyrirtæki fyrir skemmdarvörgum voru aðrir sem vildu nota mótmælin til að koma af stað kynþáttastríði. Meðlimir hreyfingarinnar nýttu mótmælin til að ráðast á löggæslu og ögra yfirvaldinu. 

## Morð og lögbrot sem tengjast Boogaloo hreyfingunni
Síðan 2019 hafa allavega 31 meðlimir Boogaloo hreyfingarinnar verið handteknir og 5 dauðsföll hafa verið tengd við hreyfinguna. Ástæða handöku hjá meðlimum og sakarefni hafa verið vegna hlutdeildar í morðum, samsæri vegna skemmda ýmist vegna íkveikju og sprengjum, vopnaburð með óskráðum vopnum sem þeir voru ekki með leyfi til að bera. Ásamt því að hefja óreiðir, óspektir og bera fíkniefni.

## Tilvísanir
Meles Zenawi

**Meles Zenawi Asres** (8. maí 1955 – 20. ágúst 2012), fæddur undir nafninu **Legesse Zenawi Asres**, var eþíópískur stjórnmálamaður sem stýrði Eþíópíu frá endalokum eþíópísku borgarastyrjaldarinnar til dauðadags, fyrst sem forseti (1991-1995) og síðan sem forsætisráðherra (1995-2012). Meles var leiðtogi Þjóðfrelsishreyfingar Tígra, sem var einn fjögurra aðildarflokka í Lýðræðis- og byltingarhreyfingu eþíópísku þjóðarinnar.

## Æviágrip
Meles Zenawi fæddist í Tígraí-héraðinu á tíma eþíópíska keisaradæmisins. Hann gekk í Grunnskóla drottningarinnar af Saba og Skóla Wingate hershöfðingja í Addis Ababa og lauk grunnnámi sínu árið 1972. Sama ár hóf hann nám við læknisfræðideild Háskólans í Addis Ababa. Hann hætti námi tveimur árum síðar til að ganga til liðs við Þjóðfrelsishreyfingu Tígra, skæruliðahreyfingu í norðurhluta Eþíópíu sem barðist gegn kommúnísku einræði Derg-stjórnarinnar. Árið 1979 var hann kjörinn leiðtogi stjórnarnefndar hreyfingarinnar og síðan forseti framkvæmdastjórnar hennar. Árið 1989 varð hann forseti Þjóðfrelsishreyfingarinnar og leiðtogi Lýðræðis- og byltingarhreyfingar eþíópísku þjóðarinnar, bandalags hennar við þrjá aðra flokka.

Eftir að Derg-stjórnin leið undir lok þann 28. maí árið 1991 varð Meles Zenawi forseti bráðabirgðastjórnar Eþíópíu til ársins 1995. Hann hóf margvíslegar umbætur á stjórnkerfi landsins, meðal annars með því að leyfa starfsemi stjórnmálaflokka, innleiða trúfrelsi, halda lýðræðislegar kosningar og einkavæða tiltekna iðnaði. Stjórnartíð hans markaðist einnig af aðskilnaði Eritreu frá Eþíópíu eftir þjóðaratkvæðagreiðslu árið 1993 og innleiðingu nýrrar stjórnarskrár árið 1994 sem gerði Eþíópíu formlega að lýðræðislegu sambandslýðveldi. Stjórnskipan landsins var skipt upp milli héraða sem afmörkuð voru á milli þjóðernishópa. 

Eftir kosningar árið 1995 varð Meles formlega forsætisráðherra landsins þann 23. ágúst. Hann var endurkjörinn árin 2000, 2005 og 2010. Frá 6. júní 2007 var Meles jafnframt forseti Nýs þróunarsamstarfs Afríkuríkja (NEPAD).

Meles lést þann 20. ágúst árið 2012 eftir að hafa verið lagður inn á gjörgæslu á Saint-Luc-háskólasjúkrahúsið í Woluwe-Saint-Lambert á stórborgarsvæði Brussel í Belgíu.

## Tilvísanir
Kvæðið um stormfuglinn

**Kvæðið um stormfuglinn** er stutt baráttuljóð frá árinu 1901 eftir rússneska rithöfundinn Maxim Gorki. Kvæðið hefur verið þýtt á íslensku af Jóhannesi úr Kötlum.

## Heimild
* Stormfuglinn, Maxim Gorki,  Réttur - 3.-4. Hefti - (01.06.1955)
Maksím Gorkíj

**Aleksej Maksímovítsj Peshkov** (á rússnesku Алексе́й Макси́мович Пешко́в)  (28. mars 1868 - 18. júní 1936), þekktur undir nafninu **Maksím Gorkíj**  (á rússnesku Макси́м Го́рький) var rússneskur og sovétskur rithöfundur og upphafsmaður þjóðfélagsraunsæis í rússneskum bókmenntum og baráttumaður. Hann var  fimm sinnum tilnefndur til Nóbelsverðlauna í bókmenntum. 
Nokkur rita Maksím Gorkíj hafa komið út á íslensku, þar á meðal  skáldsagan *Móðirin* sem var fyrsta verkið sem bókaútgáfan Mál og Menning gaf út, það var árið 1936. Einnig sjálfsævisaga í þremur bindum (Barnæska mín, Hjá vandalausum og Háskólar mínir). Kjartan Ólafsson þýddi sjálfævisöguna. Einnig hafa leikrit Gorkíjs verið þýtt og flutt í Þjóðleikhúsinu og gefin út  verk eins  Mannveran sem er  rúmlega hundað ára ljóðabálkur um lífskraft mannlegrar tilvistar  sem Maksím Gorkíj samdi í aðdraganda rússnesku byltingarinnar. 

## Heimildir
* Halldór Stefánsson, Maxim Gorky, Rauðir pennar - 2. Tölublað (01.01.1936) bls. 38-50
* Halldór Laxness, Um Maxim Gorkí, Tímarit Máls og menningar - 3. tölublað (01.12.1945)
Michael Flynn

**Michael Flynn** (f. 24. desember 1958) er fyrrverandi þjóðaröryggisráðgjafi Donalds Trump Bandaríkjaforseta og þriggja stjörnu hershöfðingi (e: Liutenant Genaral) í Bandaríkjaher. Hann var ákærður fyrir að veita alríkislögreglunni rangar upplýsingar við rannsókn á samskiptum sínum við útsendara Rússneskra stjórnvalda í aðdraganda bandarísku forsetakosninganna 2016. 

## Rannsókn Robert Mueller
Flynn var fyrsti sakborningurinn sem játaði lögbrot í tengslum við rannsókn Roberts Mueller á afskiptum Rússa af forsetakosningunum í Bandaríkjunum árið 2016. Flynn jataði að hafa logið undir eið að alríkislögreglunni um samskipti sín við Sergej Kísljak, þáverandi sendiherra Rússlands í Bandaríkjunum. Flynn, sem hafði verið tilnefndur þjóðaröryggisráðgjafi af Donald Trump, gaf sór eið að því að hafa ekki átt óviðeigandi samtöl við Kisljak um viðskiptaþvinganir og aðrar refsiaðgerðir Bandaríkjanna gagnvart Rússum áður en hann tók við embætti. Þremur vikum eftir að Trump tók við embætti viðurkenndi Flynn að hafa sagt ósatt, sagði af sér embætti og var handtekinn.

Flynn var yfirheyrðir nítján sinnum af Muellers og starfsmönnum hans og þótti vitnisburður hans ekki einungis hjálplegur í málinu gegn honum heldur einnig öðrum sem rannsóknin beindist að. Tekið var mið af samvinnuþýði hans og ferils hans við her- og almannaþjónustu við meðferð málsins. 

Flynn játaði fyrir dómi þann 1. desember 2017 að hafa vísvitandi logið að alríkislögreglunni, en ákvörðun refsingar var fresta í ljósi samstarfs Flynn með rannsókn Mueller. Því var spáð að Trump myndi nýta náða Flynn ásamt öðrum fyrrverandi samstarfsmönnum sínum og ráðgjöfum, þar á meðal Roger Stone og Paul Manafort, áður en hann léti af embætti. Þann 30 nóvember 2020 fékk Flynn algera og skilyrðislausa náðun vegna allra lögbrota sem tengjast rannsókn Robert Mueller.

## Tilvísanir
Strawberry Arena

**Strawberry Arena**, einnig þekktur sem **Nationalarenan**, er fjölnota leikvangur í Stokkhólmi sem er aðallega notaður undir knattspyrnu og tónleika. Hann er í Solna-hverfinu í Stokkhólmi. Sænska karlalandsliðið í knattspyrnu og félagsliðið AIK eru notendur vallarins. Melodifestivalen, undankeppni Eurovision er haldin í höllinni. Völlurinn er með lokanlegu þaki og tekur rúm 50.000 í sæti og 65.000 á tónleikum.

Þann 14. nóvember 2012 spilaði sænska landsliðið fyrsta leik sinn þar og skoraði Zlatan Ibrahimović fyrsta markið og fernu í 4-2 sigri gegn Englandi.
Hóp

**Hóp** er vatn á mörkum fyrrum Vestur og Austur-Húnavatnssýslna en nú Húnaþings og Húnabyggðar, 35 km suðvestur af Blönduósi. Það er misstórt og getur reikað frá 29 til 44 ferkílómetrum eftir því hve mikil sjór gengur inn í það. Mesta dýpt er 9 metrar.

## Heimildir
Hóp - Fos.is
Vesturhópsvatn

**Vesturhópsvatn** er 7 km langt og 2,3 km breitt vatn á Húnaþingi vestra. Flatarmál þess er 10,3 km2. Hóp, stærra vatn er rétt norðaustan þess.
FK RFS

**FK RFS** eða **FK Rīgas Futbola Skola** er lettneskt knattspyrnufélag með aðsetur í Ríga þeir spila heimaleiki sína á Stadions Arkādija. Það spilar í lettnesku úrvalsdeildinni sem heitir **Virslīga**.

## Árangur í deild

## Tilvísanir

## Tenglar
* Heimasíða félagsins
FK Grobiņa

**FK Grobiņa** (Futbola klubs Grobiņa) er lettneskt knattspyrnufélag með aðsetur í Grobiņa. Það spilar í *[[Lettneska úrvalsdeildin|Virslīga]]*.

## Árangur í deild

## Tilvísanir

## Tenglar
* Heimasíða félagsins
Forsetakosningar í Bandaríkjunum 2004

**Forsetakosningar í Bandaríkjunum 2004** fóru fram þriðjudaginn 2. nóvember 2004. George W. Bush sitjandi forseti og Dick Cheney sitjandi varaforseti unnu sigur á John Kerry, öldungadeildarþingmanni fyrir Massachusetts, og John Edwards, öldungadeildarþingmanni fyrir Norður-Karólínu.

## Niðurstöður

## Sjá einnig
* Kosningar í Bandaríkjunum 2004

## Tilvísanir
Heimir Guðjónsson

**Heimir Guðjónsson** (f. 4. mars 1969) er fyrrum íslenskur knattspyrnumaður og núverandi aðalþjálfari Fylkis í knattspyrnu. Hann hefur lengst þjálfað FH. Einnig starfaði hann sem aðalþjálfari Vals frá 2019 til 2022 og þjálfari færeyska félagsins Havnar Bóltfelag frá 2017 til 2019. Hann lék í mörg ár sem leikmaður með m.a. KR, ÍA og FH.

## Titlar
### Leikmaður
#### KR
*Bikarkeppni karla (2) : 1994, 1995 
#### FH
*Úrvalsdeild (2) : 2004,2005
*1. deild (1) : 2000
### Þjálfari
#### FH
* Úrvalsdeild (6) : 2006, 2008, 2009, 2012, 2015, 2016
* Bikarkeppni (2) : 2007, 2010
#### Havnar Bólafelag
* Færeyska Úrvalsdeildin (1) : 2018
* Færeyska Bikarkeppnin (1) : 2019
#### Valur
* Úrvalsdeild (1) : 2020

## Heimildir
*https://www.visir.is/g/2017171009247
*https://www.mbl.is/sport/efstadeild/2017/11/03/heimir_tekur_vid_lidi_hb/
Jürgen Kohler

**Jürgen Kohler** (fæddur 6. október 1965) er þýskur fyrrverandi knattspyrnumaður. Og Þjálfari, Kohler spilaði sem Bakvörður. Á löngum ferli spilaði hann alls 500 deildarleiki í efstudeildum Þýskalands og Ítalíu. , og tvisvar sinnum tókst honum að skora beint úr hornspyrnu. Hann spilaði 51 landsleik fyrir Þýskaland, og skoraði 20 mörk. Hann lék meðal annars með Werder Bremen, FC Bayern München og Kaiserslautern.
## Leikstíll
Talinn einn besti varnarmaður sinnar kynslóðar, Kohler var líkamlega sterkur miðvörður, sem var frægur fyrir varnarskynjun sína, eftirvæntingu, skjót viðbrögð, merkingu og hreysti í loftinu, sem gerði hann einnig að markhótun. hann var einnig þekktur fyrir æðruleysi þegar hann var í vörslu og hæfileika hans til að spila boltanum úr vörn.

## Titlar
***Bayern Munchen** 
*Bundesliga: (1) 1989–90
***Þýska Bikarkeppnin**: (1) 1990
***Juventus**
*Serie A:(1)  1994–95
***Ítalska Bikarkeppnin**: (1) 1994-95
* Evrópukeppni félagsliða: 1992-93
***Borussia Dortmund**
*Bundesliga: (2) 1995-06, 2001-02
***Þýska Bikarkeppnin**: (2) 1995, 1996
*Meistaradeild Evrópu: (1) 1996-97
***HM Félagsliða** (1) 1997
### Þýskaland
EM 1996 (**Gull**)
EM 1992 (**Silfur**)
HM 1990 (**Gull**)

### Heimildir
*https://int.soccerway.com/players/jurgen-kohler/104143/
*https://www.fussballdaten.de/person/juergen-kohler/
*https://www.tuttojuve.com/gli-eroi-bianconeri/gli-eroi-in-bianconero-jargen-kohler-65154
*https://www.dfb.de/news/detail/kohler-wird-trainer-bei-oberligist-hauenstein-119156/
*https://www.national-football-teams.com/player/14095/Juergen_Kohler.html
*https://www.welt.de/sport/article149051/Kohler-lehnt-Angebot-der-Elfenbeinkueste-ab.html
Elísabet Gunnarsdóttir (knattspyrnuþjálfari)

**Elísabet Gunnarsdóttir** (f. 2. október 1976) er íslenskur knattspyrnuþjálfari og núverandi þjálfari belgíska kvennalandsliðsins. Hún er fyrrum íþróttakennari og leikmaður Vals. Elísabet þjálfaði lið Kristianstads DFF í úrvalsdeild kvenna í Svíþjóð 2009-2025. Elísabet hefur tvisvar sinnum verið útnefnd þjálfari ársins í sænsku úrvalsdeildinni og komið liðinu sínu í meistaradeild Evrópu.

## Knattspyrnuferill
Knattspyrnuferill Elísabetar hófst í yngri flokkum Vals. Árið 1995 fór hún yfir til Stjörnunnar í Garðabæ og spilaði tvö tímabil með félaginu. Hún snéri aftur til Vals og spilaði þar til ársins 2001 er hún ákvað að leggja skóna á hilluna og snúa sér að þjálfun. Hún hóf feril sinn sem meistaraflokksþjálfari hjá ÍBV í Vestmannaeyjum þegar hún var 24 ára gömul. 

## Þjálfaraferill
Elísabet hóf þjálfaraferil sinn 16 ára gömul er hún hóf störf sem aðstoðarþjálfari yngri flokka hjá Val. Um níu ára skeið þjálfaði hún hjá Val samhliða því að spila með meistaraflokki félagsins. Hún átti stóran þátt í að byggja upp öflugt starf yngri flokka í kvennaliðum Vals. Lið undir stjórn Elísabetar unnu til fjölda Íslandsmeistaratitla og árið 1999 hlaut hún titilinn yngri flokka þjálfari ársins.

Elísabet yfirgaf Val árið 2001 og hóf störf sem þjálfari úrvalsdeildarliðs kvenna hjá ÍBV í Vestmannaeyjum. Ári síðar tók hún við öðrum flokki kvenna hjá Breiðabliki og varð liðið Íslandsmeistari undir stjórn Elísabetar. Árið 2003 snéri hún aftur til Vals og tók við meistaraflokki kvenna hjá félaginu og vann liðið sinn fyrsta Íslandsmeistaratitil í 15 ár undir stjórn hennar. Elísabet var yfirþjálfari kvennaliðs Vals í fimm ár og vann liðið fjóra Íslandsmeistaratitla undir hennar stjórn auk bikarmeistaratitils. 

Í janúar árið 2009 fluttist Elísabet til Svíþjóðar og tók við þjálfun kvennaliðs Kristianstads DFF í sænsku úrvalsdeildinni. Í tíð Elísabetar hjá Kristianstads hafa m.a. knattspyrnukonurnar Margrét Lára Viðarsdóttir, Sif Atladóttir og Svava Rós Guðmundsdóttir leikið með liðinu.

Árin 2017 og 2020 var Elísabet útnefnd þjálfari ársins í sænsku úrvalsdeildinni.

## Heimild

* Fyrirmynd greinarinnar var „*Elísabet Gunnarsdóttir*“ á ensku útgáfu Wikipedia. Skoðað 30. nóvember 2020.

## Tilvísanir
Unreal Engine

**Unreal Engine** er leikjavél (hugbúnaður til að búa til tölvuleiki) sem þróuð er af fyrirtækinu  Epic Games. Leikjavélin var fyrst kynnt árið 1998 en þá var kynntur fyrstu persónu skotleikurinn Unreal. Upphaflega var Unreal Engine þróað fyrir fyrstu persónu skotleiki en hefur síðan verið notuð til að þróa ýmsar gerðir af tölvuleikjum svo sem pallaleiki, stríðsleiki og MMORPG sem og verið notuð í ýmis konar verkefnum sem ekki eru tölvuleikir. Unreal Engine leikjavélin er skrifuð í C++  og hægt er að flytja verk á milli margs konar véla og stýrikerfa. 
Árið 2014 kom út  Unreal Engine 4 og var aðgangur þá í áskrift. En frá árinu  2015 hefur verið mögulegt að hlaða niður leikjavélinni og kóðinn er aðgengilegur á  GitHub og leyfir Epic fyrirtækið notkun leikjavélarinnar í viðskiptatilgangi gegn hluta af ágóða, vanalega 5% af tekjum. En með vinsældum Fortnite sem hefur orðið að miðstöð tilrauna fyrir  Unreal Engine hjá Epic þá hefur Epic hætt að rukka hluta af ágóða hjá þeim sem gefa út leiki sína gegnum  Epic Games Store. Í maí 2020 auglýsti Epic að þeir sem þróa tölvuleiki fyrir Unreal Engine þurfi ekki að borga afgjald til Unreal fyrr en tekjur þeirra eru komnar yfir eina milljón Bandaríkjadollara. Næsta uppfærsla  Unreal Engine 5 er væntanlega síðla árs 2021. 

## Heimild
* Síðan Unreal Engine á ensku Wikipedia.
GitHub

**GitHub** er  fyrirtæki og vettvangur í eigu Microsoft sem sérstaklega sér um að hýsa hugbúnað sem er í þróun og er notar útgáfustjórnun með Git. Í Github er dreifð útgáfustjórnun og kóðastjórnun (SCM Source Code Management) byggð á Git en auk þess ýmsir aðrir möguleikar. Í GitHub er aðgangsstjórnun og ýmis konar samvinnumöguleikar við hugbúnaðarþróun svo sem að fylgjast með og halda utan um  villum, óska eftir nýrri virkni, halda utan um verkefni, samfelld samtvinnun og það fylgir með wiki fyrir öll viðfangsefni. GitHub fyrirtækið er með höfuðstöðvar í Kalíforníu og hefur verið undirfélag Microsoft síðan 2018. Grunnþjónusta GitHub er ókeypis. Ókeypis GitHub reikningar eru oft notaðir til að halda utan um og hýsa verkefni í þróun opins hugbúnaðar.
Betsy DeVos

**Betsy DeVos Prince** (f. 8. janúar 1958) er bandarískur fjárfestir og stjórnmálamaður. Hún var menntamálaráðherra Bandaríkjanna í ríkisstjórn Donald Trump.   

## Fjölskylda
Faðir DeVos, er iðnjöfurinn Edgar Prince, stofnandi Prince Corporation sem framleiddi vélarhluta fyrir bíla. Hún er gift Dick DeVos, fyrrverandi framkvæmdastjóra stórfyrirtækisins Amway og bróðir hennar er Erik Prince, stofnandi málaliðafyrirtækisins Academi (áður Blackwater). DeVos-fjölskyldan, sem var árið 2016 metin 88 ríkasta fjölskylda Bandaríkjanna, hefur gefið yfir tvö hundruð milljóna til stuðnings hægrisinnaðra og kristinna stofnana. 

## Stjórnmálaferill
DeVos hefur verið virk í starfi Repúblíkanaflokksins síðan 1982 og var meðal annars formaður Repúblikanaflokks Michigan frá 1996 til 2000. Í valdatíð George W. Bush var hún virk í fjáröflun fyrir frambjóðendur Repúblíkanaflokksins. Hún hefur löngum verið ötul baráttumanneskja fyrir einkarekstri í skólastarfi og einkaskólum (e: *charter schools)* og opinberum stuðning og skattaívilnunum fyrir foreldra sem kjósa að senda börn sín ekki í almenningsskóla. Hún hefur verið gagnrýnd harðlega af kennurum og baráttufólki fyrir almenningsfræðslu fyrir árásir á almenningsskóla. 

Þann 7 febrúar 2017 skipaði Donald Trump DeVos menntamálaráðherra Bandaríkjanna, og hefur hún gegnt því embætti síðan. Í embætti sínu hefur hún undið ofan af eða fellt úr gildi ýmsar reglur og stefnumál sem komið var á í valdatíð Barack Obama.

DeVos sagði af sér þann 8. janúar 2021, þegar Trump átti tæpar tvær vikur eftir í embætti, vegna þáttar Trumps í að espa upp árás á bandaríska þinghúsið í Washington tveimur dögum fyrr.

## Tilvísanir
Jesús Gil

**Gregorio Jesús Gil y Gil** (12. mars 1933 – 14. maí 2004) var spænskur athafnamaður og stjórnmálamaður. Hann vakti athygli fyrir harðar hægrisinnaðar skoðanir sínar og óheflaða framkomu. Jesús Gil var lengi borgarstjóri í borginni Marbella í Andalúsíu og forseti stórliðsins Atlético Madrid.

## Ævi og störf
Gil auðgaðist á sjöunda áratugnum þegar fyrirtæki hans reisti fjölda íbúðahverfa til að mæta sívaxandi húsnæðisþörf á Spáni. Árið 1969 varð stórslys þegar ein af byggingum hans, í San Rafael í úthverfi Segóvíu, hrundi og 58 manns létu lífið. Rannsókn í kjölfarið leiddi í ljós víðtækt misferli þar sem byggt hafði verið án samráðs við arkitekta eða eftirlitsmenn. Gil var dæmdur til fimm ára fangelsisvistar en var náðaður af Fransisco Franco að einu og hálfu ári liðnu.

Árið 1987 var Gil kjörinn forseti Atlético Madrid og hét þá þegar að koma félaginu á toppinn á Spáni. Í því skyni varði hann háum fjárhæðum til leikmannakaupa, en þegar það gaf litla raun greip hann oftar en ekki til þess ráðs að ráða og reka knattspyrnustjóra félagsins. Hann var stóryrtur í fjölmiðlum og kom sér ítrekað í vandræði, m.a. vegna kynþáttaníðs varðandi hollenska félagið Ajax Amsterdam. Stjórnarhættir hans hjá Atlético leiddu að lokum til dómsmálarannsóknar.

Gil nýtti sér frægðina úr fótboltanum til að hefja stjórnmálaferil árið 1991. Hann stofnaði stjórnmálaflokkinn *Grupo Independiente Liberal* (sem bar skammstöfunina GIL) sem boðaði harðlínu hægristefnu. Flokkurinn bauð fram til sveitarstjórnar í borginni Marbella og var Gil kjörinn borgarstjóri á grunni loforða um að taka hart á smáglæpum. Það bar árangur til skemmri tíma litið, en því fylgdu ýmis mannréttindabrot þar sem lögreglan sýndi t.d. vændiskonum og eiturlyfjaneytendum harðræði og útigangsfólki var greitt fyrir að fara á brott. Á sama tíma varð Marabella-ströndin athvarf fyrir erlenda stórglæpamenn, svo sem rússneska mafíósa.

Andstæðingum Gil þótti framganga hans lítt við hæfi borgarstjóra, þannig kallaði hann stjórnmálakonu úr röðum Sósíalistaflokksins portkonu. Hann lét koma upp brjóstmynd af fasistaleiðtoganum Franco í ráðhúsbyggingunni og var kunnur fyrir að ganga um götur borgarinnar og hrópa ókvæðisorð að vændiskonum og heimilisleysingjum. Stjórnmálaferlinum lauk þó ekki fyrr en árið 2002 þegar honum var vikið úr embætti fyrir lögbrot. Hann hlaut stuttan fangelsisdóm og var bannað að gegna opinberum embættum næstu 28 árin. Ekki reyndi á það bann því árið 2004 lést hann af völdum heilablóðfalls.

## Heimildir
*
Lynne Cheney

**Lynne Ann Cheney** (áður Vincent; f. 14. ágúst 1941) er bandarískur rithöfundur og fræðimaður. Hún er ekkja 46. varaforseta Bandaríkjanna, Dick Cheney, og gegndi embætti varaforsetafrúar Bandaríkjanna 2001-2009.

## Fjölskylda, menntun og starfsferill
Lynne Ann Vincent fæddist í Casper, Wyoming, 14. ágúst 1941. Móðir hennar var lögreglustjóri og faðir verkfræðingur. Lynne er með doktorsgráðu í breskum bókmenntum 19 aldar frá University of Wisconsin. Árið 1964 giftist hún Richard Bruce (Dick) Cheney. Þau eiga saman tvær dætur, Mary og Elizabeth, sem hefur verið þingmaður Repúblíkanaflokksins fyrir Wyomingfylki síðan 2017. 

Lynne var formaður Rannsóknarsjóðs bandarískra hugvísinda, (*National Endowment for the Humanities*, NEH) 1986-1993. Á árunum 1995-1998 var hún einn tveggja stjórnenda umræðuþáttarins Crossfire á CNN. Hún var einnig félagi við hægrisinnuðu hugveituna American Enterprise Institute, stofnaði og stýrði  American Council of Trustees and Alumni, sem berst fyrir breytingum á bandarískum háskólum. Hún sat í stjórn flugvéla- og hergagnaframleiðandans Lockheed á árunum 1994-2001.

## Stjórnmál
Á níunda og tíunda áratugnum var hún einn af mikilvægustu talsmönnum ný-íhaldsstefnu. Hún lét mjög til sín taka í umræðu um menntamál og þó sérstaklega sögu og sögukennslu. Sem formaður NEH gagnrýndi Lynne sagnfræðinga sem hún taldi að drægju upp dimma og grimmdarlega mynd af sögu Bandaríkjanna. Hún hafði einnig miklar áhyggjur af hnignandi söguskilningi bandarískra ungmenna. Til þess að bæta úr þessu setti NEH á hóp starfshóp sem átti að skrifa sögustaðla (National History Standards) til notkunar við kennslu á sögu í grunnskólum.

Þó þverpólítísk sátt hafi ríkt milli demókrata og repúblíkana um nauðsyn staðla í sögukennslu urðu staðlarnir að einu bitrasta pólítíska deilumáli á fyrsta kjörtímabili Clinton. Deilurnar eru hluti "sögustríðanna" í bandaríkjunum á níunda og tíunda áratugnum. Staðlarnir sem starfshópurinn lagði til árið 1994 gerðu meira úr sögu svartra bandaríkjamanna, minnihlutahópa, fátækra, kvenna og annarra jaðarsettra hópa en mörgum íhaldsmönnum þótti eðlilegt. Lynne Cheney var fyrst til þess að snúast gegn þeim opinberlega. Í grein sinni „The End of History“ í *Wall Street Journal* sagði hún námsefnið græfi undan þjóðastolti og föðurlandsást, og kallaði eftir námsefni sem endurspeglaði hefðbundnari bandaríska þjóðarsögu.

Í valdatíð Bill Clinton 1993-2000 var hún áberandi álitsgjafi í fjölmiðlum og leitt baráttu fyrir íhaldssömum samfélagsgildum og hægristefnu, bæði sem þáttastjórnandi á CNN en einnig sem dálkahöfundur og tíður álitsgjafi í ýmsum fjölmiðlum. 

Sem varaforsetafrú gagnrýndi Cheney árásir á "hefðbundin fjölskyldugildi" og siðspillingu í bandarískri dægurmenningu, þar á meðal rapptextum.

## Tilvísanir
Marcus Rashford

**Marcus Rashford** (fæddur 31. október 1997) er enskur knattspyrnumaður sem spilar með FC Barcelona á láni frá Manchester United.
Rashford hefur spilað með United síðan hann var 7 ára. Hann skoraði fyrsta mark sitt með aðalliðinu árið 2016 í evrópudeildinni árið 2016 gegn Midtjylland og skoraði alls 2 mörk í leiknum. Sama ár skoraði hann í fyrsta landsleik sínum með Englandi.
 
Rashford hefur látið sig varða fátækt barna og hungur í Bretlandi og hlotið mikið lof fyrir. Rashford er frá Sankti Kitts og Nevis, Karíbahafseyjunum úr móðurætt.
Christoph Kramer

**Christoph Kramer** (fæddur 19. febrúar 1991) er þýskur knattspyrnumaður sem spilar fyrir Borussia Mönchengladbach og Þýska landsliðið
## Titlar
***Þýskaland**
*HM 2014 (**Gull**)

## Tenglar
* https://www.bundesliga.com/en/bundesliga/player/christoph-kramer/stats 
* https://www.fussballdaten.de/person/christoph-kramer/
Snúður (Múmínálfarnir)

**Snúður** eða **Snúður Ferðalangur** (sænska: *Snusmumriken*) er persóna í bókunum um Múmínálfanna skrifaðar af Tove Jansson frá árinu 1945 til 1970. Snúður er frjálslyndur og vitur en kemur stundum á óvart, hann einkennir sig með því að klæðast grænni kápu og stórum grænum hatti í stíl. 

Þegar Múmínfjölskyldan fer í dvala kýs hann frekar að ferðast til heitara landa og mæta svo aftur í Múmíndal þegar brest á vor.
Sjúkraliðafélag Íslands

**Sjúkraliðafélag Íslands** er íslenskt stéttarfélag sjúkraliða. 

Fagfélag sjúkraliða var stofnað árið 1966 en Sjúkraliðafélag Íslands var stofnað á árinu 1991. Félagsmenn eru um 2000. Félagsmenn starfa bæði við almenna og sérhæfða umönnun sjúklinga. Sjúkraliðar starfa innan heilbrigðiskerfisins, á sjúkrahúsum, heilsugæslustöðvum, dvalar- og hjúkrunarheimilum og á sambýlum fyrir fatlaða.

Sjúkraliðafélag Íslands semur um kaup og kjör félagsmanna við ríkið, Samband íslenskra sveitarfélaga, Reykjavíkurborg og Samtök fyrirtækja í velferðaþjónustu.
Félagið er eitt aðildarfélaga BSRB og er aðili að Evrópusamtökum sjúkraliða. 

## Formenn félagsins

* 1966 – 1969 Þórhallur Bjarnason
* 1969 – 1970 Sólveig Jóhannsdóttir
* 1970 – 1973 Sæmundur B. Elínmundarson
* 1973 – 1974 Heiða Waage
* 1974 – 1979 Ingibjörg H. Agnars
* 1979 – 1983 Sigríður Kristinsdóttir
* 1983 – 1986 Margrét S. Einarsdóttir
* 1986 – 1988 Hulda S. Ólafsdóttir
* 1988 – 2018 Kristín Á. Guðmundsdóttir
* 2018 – Sandra B. Franks

## Sjá einnig

* Bandalag starfsmanna ríkis og bæja

## Tenglar

* Heimasíða
Enola Gay

**Enola Gay** var Boeing B-29 Superfortress sprengjuflugvélin sem Bandaríkin notuðu til þess að sleppa kjarnorkusprengjunni, sem fékk viðurnefnið „Little Boy“, á Hírosíma í Japan þann 6. ágúst 1945. Það var í fyrsta sinn sem kjarnorkuvopn var notað á óvin í hernaðarskyni. Flugvélin var nefnd eftir Enolu Gay Tibbets, móður flugmannsins sem flaug vélinni, ofursta Paul Warfield Tibbets.

## Heimildir
Real Betis

**Real Betis Balompié**, oftast þekkt sem **Real Betis** eða bara **Betis**, er spænskt knattspyrnufélag með aðsetur í Sevilla. Félagið var stofnað árið 1907, þeir spila í La Liga. Þeir spila heimaleiki sína á Estadio Benito Villamarín í suðurhluta borgarinna sem tekur 60,720 áhorfendur í sæti.

## Titlar
***[[La Liga]]**
** **Sigrar (1):** 1934-35
***[[Copa del Rey]]**
** **Sigrar (3):** 1976-77, 2004-05, 2021-22
** Númer tvö (2): 1931, 1996-97

## Heimasíða Félags
*https://www.realbetisbalompie.es/

## Heimildir
Alavés

**Deportivo Alavés, S.A.D **, oftast þekkt sem **Sporting Alavés** eða bara **Alavés**, er spænskt knattspyrnufélag með aðsetur í Vitoria-Gasteiz í Baskahéraði Spánar. Félagið var stofnað árið 1921, það spilar í La Liga. Heimavöllur þess er Mendizorrotza.

## Heimasíða Félags
*https://www.deportivoalaves.com//
Alan Smith

**Alan Smith**  (fæddur 28. október 1980) í Rothwell nálægt Leeds er enskur fyrrverandi knattspyrnumaður. Hann spilaði með mörgum liðum, en er þekktastur fyrir afrek sín, sem leikmaður Leeds United, Manchester United og Newcastle United, hann var mjög umdeildur meðal Leeds United stuðningsmanna þegar hann skipti frá Leeds United yfir til erkióvinanna í Manchester United á sínum tíma.
Choristoneura pinus

***Choristoneura pinus*** er fiðrildi af veffiðrildaætt (Tortricidae). Tegundinni var fyrst lýst af Thomas Nesbitt Freeman 1953. Það finnst í gráfuruskógum í Norður-Ameríku.

Vænghafið er 18–24&nbsp;mm hjá körlum og 15–28&nbsp;mm kerlum. Fullvaxin dýr eru á ferli frá júní til ágúst.

Lirfurnar éta fyrst frjóköngla eftir að þær koma úr dvala í maí (til fyrripart júní) og leggjast svo á nýsprottið barr. Tegundin sækir helst á gráfuru *([[Pinus banksiana]])*, en getur einnig valdið skemmdum á öðrum furutegundum.

## Undirtegundir
**Choristoneura pinus pinus*
**Choristoneura pinus maritima* Freeman, 1967 (Pennsylvania)

## Tilvísanir

## Tenglar
*
* Jack Pine Budworm - Fræðslurit Kanadastjórnar
Elliot Page

**Elliott Page** (fæddur sem **Ellen Grace Philpotts-Page** 21. febrúar 1987) er kanadískur leikari sem hlaut heimsfrægð fyrir hlutverk sitt í myndinni Juno árið 2007, sem unglingsstúlka sem ákveður að gefa barn sitt til ættleiðingar. Fyrir hlutverkið hlaut Elliot fjölmargar tilnefningar, meðal annars af Screen Actors Guild og BAFTA.

Í febrúar 2014 lýsti Elliot því yfir að hann væri lesbía (en á þeim tíma skilgreindi hann sig sem konu) og 1. desember 2020 lýsti hann því yfir að hann væri trans maður og héti nú Elliot.
Adige

**Adige** (**Etsch** á þýsku) er fljót norðarlega á Ítalíu.

Lengd árinnar er 410 km sem gerir hana að næstlengsta fljóti Ítalíu.

Uppruni árinnar er í 1.550 m hæð beint norður af Reschensee / Lago di Resia nálægt landamærunum við Austurríki og Sviss.

Fljótið rennur gegnum Trento og Verona og til hafs í Adríahafið lítið eitt suður af Feneyjum.

Adige er kölluð *syðri landamærin* í gamla þýska þjóðsöngnum *"[[Das Lied der Deutschen]]"* frá 1922 til 1991. Í dag notast aðeins 3. versið í laginu þar sem línan með "Etsch" kemur ekki fram.
Mósel

**Mósel** (franska: *Moselle*, þýska: *Mosel*, frá latínu *Mosella*, „Litla Meuse“) er ein af þverám Rínar.

Fljótið rennur gegnum Frakkland, Lúxemborg og Þýskaland og fellur loks í Rín við Deutsches Eck í Koblenz.
Landsamtökin Þroskahjálp

**Landssamtökin Þroskahjálp** eru regnhlífasamtök félaga sem vinna að réttindum og hagsmunum fatlaðs fólks. Samtökin voru stofnuð í október árið 1976. 

Samtökin vinna með sáttmála Sameinuðu þjóðanna um réttindi fatlaðs fólks að leiðarljósi og vinna að því að tryggja að fatlað fólk njóti réttinda, menntunar, atvinnu, sjálfsákvörðunarréttar, fjölskyldulífs og annarra tækifæra til jafns við aðra.

Formaður Þroskahjálpar er Guðmundur Ármann Pétursson en hann tók við embætti árið 2025. Samtökin reka skrifstofu á Háaleitisbraut 13 í Reykjavík.

## Aðildarfélög Landssamtakanna Þroskahjálpar
Aðildarfélög Landssamtakanna Þroskahjálpar eru 19 talsins.

* ÁS styrktarfélag
* Átak, félag fólks með þroskahömlun
* Félag áhugafólks um Downs-heilkenni 
* Félag Þroskahjálpar í Skagafirði og Húnavatnssýslum 
* Foreldrafélag Klettaskóla
* Foreldra- og styrktarfélag blindra og sjónskertra 
* Foreldra og styrktarfélag Greiningarstöðvar 
* Styrktarfélag fatlaðra á Vestfjörðum 
* Einhverfusamtökin
* Styrktarfélag lamaðra og fatlaðra
* Vinir Skaftholts
* Vinafélag Skálatúns 
* Þroskahjálp á Austurlandi 
* Þroskahjálp á Norðurlandi eystra 
* Þroskahjálp á Suðurlandi 
* Þroskahjálp á Suðurnesjum
* Þroskahjálp á Vesturlandi 
* Þroskahjálp í Vestmannaeyjum
* Þroskaþjálfafélag Íslands 

## Alþjóðastarf
Landssamtökin Þroskahjálp eiga aðild að Inclusion Nordic, Inclusion Europe og Inclusion International.

## Verkefni
Starfsemi samtakanna spannar frá því að reka húsbyggingarsjóð, minningarsjóði, hafa m.a. átt þátt í stofnun Listar án landamæra, sjónvarpsþáttanna Með okkar augum og Átaks - félags fólks með þroskahömlun. Þá reka samtökin gistiheimili á höfuðborgarsvæðinu fyrir fjölskyldur fatlaðra barna sem búsett eru úti á landi og þurfa að sækja þjónustu, sem og aðgengilegt sumarhús á Flúðum sem leigt er fötluðu fólki og fjölskyldum þeirra.

Veigamikill hluti starfsemi samtakanna er að stuðla að viðhorfsbreytingum meðal almennings, eiga í samskiptum og samstarfi við ríki og sveitarfélög, búa til og kynna efni á auðlesnu máli og fleira. Samtökin eru að mestu rekin fyrir styrki einstaklinga.

## Tilvísanir
Rōnin

**Rōnin** (浪人, „flakkari“ eða „ferðalangur“) var samúræi án herra eða húsbónda á lénstímabilinu (1185–1868) í Japan. Samúræi varð húsbóndalaus við andlát herra síns eða eftir að hafa misst hylli eða forréttindi húsbónda síns. Í nútímalegri japönsku er hugtakið stundum notað til að lýsa launamanni sem er atvinnulaus eða fólk sem hafa klárað menntaskóla sem hefur ekki enn fengið inngöngu í háskóla. 

## Merking
Orðið *rōnin* bókstaflega þýðir „öldumaður“. Það er viðurnefni fyrir „flakkara“ eða „ferðalang“, einhvern sem á ekki heimili. Orðið er tilvitnun í ánauðugan bónda sem hafði flúið land meistara síns. Það varð síðan notað um samúræja sem var húsbóndalaus (þar af leiðandi kemur hugtakið „öldumaður“ sem sýnir þann sem er félagslega rekinn).

## Tilvísanir

## Sjá einnig
* Samúræi
* Ninja
Evrópumót kvenna í knattspyrnu 2022

**Evrópumót kvenna í knattspyrnu 2022** átti að vera í 2021, en varð frestað út af COVID-19. Keppnin fór fram í Englandi 6. til 31. júlí 2022. 16 lið fengu sæti í lokakeppninni og var Íslenska kvennalandsliðið í knattspyrnu meðal þeirra.
Ísland komst ekki upp úr sínum riðli og gerði þrjú 1-1 jafntefli.
## Val á gestgjöfum
Austurríki og Ungverjaland höfðu lýst áhuga á að halda keppnina saman en féllu að lokum frá hugmyndinni. Englendingar voru því eina þjóðin sem falaðist eftir mótinu og var úthlutunin staðfest á fundi UEFA í Dublin þann 3. desember 2018.
## Keppnin
### A-riðill

### B-riðill

### C-riðill

### D-riðill

### Fjórðungsúrslit

### Undanúrslit

### Úrslitaleikur

## Markahæstu leikmenn
95 mörk voru skoruð í keppninni.
;6 mörk
*  Beth Mead
*  Alexandra Popp
;4 mörk
*  Alessia Russo
Gallepli

Gall eða gallepli er óeðlilegur útvöxtur á plöntum sem er viðbragð við skaða, sýkingu eða skordýra sem vaxa í vefnum. Nokkrar skordýrategundir sérhæfa sig í að örva gallvöxt sem er þá bæði fæða og vörn fyrir lirfur. Þráðormar geta einnig valdið gallvexti.

Gallepli á eik eru með mjög hátt hlutfall sútunarsýru og voru eitt hið besta hráefni í blek, blönduð við járnsúlfat.

## Orðsifjar
Gallepli er talið koma úr latnínu: *galla*, 'eikar-epli'.

## Tilvísanir

## Tenglar
* Lifandi Vísindi - Geta tré fengið krabbamein
* Vísindavefurinn - Hvernig var blek búið til
* British Plant Gall Society
* A Field Guide to Plant Galls of the North East U.S. 
* To Be or Not To Be a Gall: The Story of Strange Growths on Plants 
* Insect Galls . *Brandeis University*
* Galls in Goldenrod, (''Solidago'')
Evrópumót kvenna í knattspyrnu 2013

**Evrópumót kvenna í knattspyrnu 2013** var haldið í Svíþjóð dagana 10. til 28. júlí 2013. Tólf lið kepptu og sigraði Þýskaland keppnina í áttunda skiptið. Þetta var í síðasta sinn sem keppnin fór fram með tólf liðum, en fjórum árum síðar var þeim fjölgað upp í sextán.
## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina. Ákveðið var að líta ekki til markatölu heldur varpa hlutkesti ef lið yrðu jöfn að stigum.

## Útsláttarkeppni
### Fjórðungsúrslit

### Undanúrslit

### Úrslitaleikur
Evrópumót kvenna í knattspyrnu 2017

**Evrópumót kvenna í knattspyrnu 2017** var haldið í Hollandi 16. júlí til 6. ágústs 2017. Það var líka Holland sem urðu evrópumeistarar.

## Riðlakeppni
### A-riðill

### B-riðill

### C-riðill

### D-riðill

## Útsláttarkeppni
### Fjórðungsúrslit

### Undanúrslit

### Úrslitaleikur

## Markahæstu leikmenn
68 mörk voru skoruð í keppninni.
;5 mörk
*  Jodie Taylor
;4 mörk
*  Vivianne Miedema
;3 mörk
*  Lieke Martens
*  Sherida Spitse
Sveindís Jane Jónsdóttir

**Sveindís Jane Jónsdóttir**  (f. 5. júní 2001) er íslensk knattspyrnukona. Hún spilar með Angel City FC. Sveindís hóf ferilinn í heimabænum Keflavík en fór svo til Breiðabliks.

### Wolfsburg
Sveindís var hjá Wolfsburg í Þýskalandi 2020-2025. Hún varð meistari með Wolfsburg tímabilið 2021-2022 og bikarmeistari 2023 og 2024.
Veturinn 2024 skoraði hún 4 mörk í meistaradeild Evrópu eftir að hafa komið inn sem varamaður í seinni hálfleik og sló þar með met. 

Sveindís yfirgaf félagið í júní 2025. 

### Landsliðið
Sveindís spilaði sinn fyrsta A-landsleik árið 2020. 

Hún er ganísk í móðurætt.

## Titlar
* Þýska Bundesliga 2022
* Þýski bikarinn 2023, 2024

## Tilvísanir


## Tenglar
Timothy Leary

**Timothy Francis Leary** (22. október 1920 - 31. maí 1996), var bandarískur sálfræðingur og rithöfundur sem var eindreginn stuðningsmaður notkunar skynörvandi lyfja (e. psychedelic drugs) og stóð fyrir frægum tilraunum og rannsóknum á notkun lyfsins LSD.

Leary lauk doktorsgráðu í sálfræði frá Kaliforníu-háskóla í Berkeley árið 1950 og kenndi síðar klíníska sálfræði við Harvard-háskólann. Hann stóð fyrir nafntogaðri rannsókn á vegum Harvard um notkun lyfjanna LSD og psilocybin á árunum 1960-1962, The Harvard Psilocybin Project, en bæðin lyfin voru á þeim tíma lögleg í Bandaríkjunum. Ekki voru allir á eitt sáttir um gagnsemi rannsókna Learys og m.a. þótti siðferðislega ámælisvert að hann neytti sjálfur skynörvandi lyfja með þátttakendum í rannsóknunum, og þrýsti jafnframt á nemendur sína að gera slíkt hið sama. Ferli Learys við Harvard lauk með brottrekstri árið 1963.

## Gagnmenning sjöunda áratugarins
Timothy Leary var mjög áberandi í menningarstríðum sjöunda og áttunda áratugarins sem einn helsti boðberi notkunar hugvíkkandi efna, nafntogaður langt út fyrir nýju vinstrihreyfinguna og gagnmenninguna (e. counter-culture). Leary tók skynörvandi lyf með helstu listamönnum og rithöfundum sjötta og sjöunda áratugarins, á borð við Allen Ginsberg, Jack Keruac og William Burroughs. Hann komst í kast við lögin oftar en einu sinni, var landflótta um tíma og þurfti að sitja í mörg ár í fangelsi vegna fíkniefnadóma. 

Leary er höfundur eins frægasta slagorðs hippatímabilsins: „Turn on, tune in, drop out“ -  sem gæti útlagst á íslensku „kveiktu, stilltu þig inn, slepptu takinu“. Með því vildi hann hvetja fólk til þess að taka hinu nýja og breytta menningarsamfélagi opnum örmum og nýta sér skynörvandi og hugvíkkandi efni til að losa um gamlar hömlur og kreddur. Hugmyndir Leary höfðu mikil áhrif á gagnmenningu hippatímans og 1968 kynslóðarinnar. Sækadelía hippatímans fæddist úr andófi gagnmenningarinnar, vitundarvíkkandi efnum og rokktónlist. Eitt af þekktustu skáldum þeirrar bylgju var svarti gítarleikarinn Jimi Hendrix.

## Richard Nixon og Stríðið gegn eiturlyfjum
Notkun LSD var bönnuð í Bandaríkjunum árið 1968, í forsetatíð Lyndon B. Johnson. Eftirmaður hans, Richard Nixon Bandaríkjaforseti lýsti yfir stríði gegn fíkniefnum árið 1971. Nixon sagði eiturlyf grafa undan bandarísku samfélagi. Stríðið gegn fíkniefnum beindist þó fyrst og fremst að andstæðingum forsetans, hippum og svörtu fólki og var hluti af stríði forsetans gegn vinstriróttæklingum og forsprökkum gagnmenningarinnar. Nixon kallaði Timothy Leary meðal annars „hættulegasta mann í heimi.“ 

Frá aldamótum hefur stuðningur við afglæpavæðingu skynörvandi efna aukist. Oregon er fyrsta fylkið til að afglæpavæða LSD. Í kosningum haustið 2020 samþykkti 58% kjósenda fylkisins lagabreytingu sem afglæpavæðir notendaskammta allra harðra eiturlyfja, þar á meðal LSD.

## Tilvísanir
Samos

**Samos** er ein af grísku eyjunum, sem liggur í eyjahafinu við tyrknesku ströndina. 

Frægustu einstaklingar frá eynni munu vera Píþagóras og Epikúr.

Flatarmál er 468 km² og íbúatal um 42.000.
Krýningarbikarinn 1902

**Krýningarbikarinn 1902**, **1902 Copa de la Coronación** eða **Concurso Madrid de Foot-ball Association** var spænsk knattspyrnukeppni sem haldin var í tilefni af krýningarathöfn Alfons 13. Spánarkonungs. Keppnin um Krýningarbikarinn var undanfari Konungsbikarsins sem hóf göngu sína árið 1903, en Spænska knattspyrnusambandið viðurkennir hana ekki sem upphafsár þeirrar keppni.

Fimm lið skráðu sig til keppni í mótinu sem leikið var með útsláttarfyrirkomulagi. Það voru Barcelona-félögin Espanyol og FC Barcelona, Real Madrid og *New Foot-Ball Club*, sem var skammlíft knattspyrnufélag frá Madríd og *Bizcaya* sem var úrvalslið skipað leikmönnum frá basknesku félögunum Athletic Club og *Bilbao Football Club*, en þau sameinuðust skömmu síðar.

Real Madrid sló Barcelona úr keppni í viðureign sem telst fyrsti innbyrðisleikur liðanna og komst þannig í úrslitaleikinn. Þar voru andstæðingarnir Bizcaya sem unnu stórsigra á Espanyol og New Foot-Ball Club. Baskneska liðið sigraði svo í úrslitaleiknum, 2:1. Dómari var Carlos Padrós, formaður Knattspyrnusambandsins og einn stofnenda Real Madrid, en hann var aðalhvatamaðurinn að mótinu.

Daginn eftir mættust Real Madrid og Espanyol í keppni um silfurverðlaunin og unnu þeir fyrrnefndu, 3:2.

Mótið þótti takast vel og varð kveikjan að Konungsbikarnum sem hóf göngu sína ári síðar.
Edinson Cavani

**Edinson Cavani** (fæddur 14. febrúar 1987 í Salto, Úrúgvæ) er knattspyrnumaður frá Úrúgvæ sem spilar sem framherji fyrir Boca Juniors. Hann hefur skorað um 450 mörk í öllum keppnum.

Eftir að hafa spilað í heimalandinu hélt hann til Ítalíu þar sem hann spilaði með Palermo og Napoli. Árið 2013 hélt hann til PSG í París þar sem hann var í 7 ár og vann 6 deildartitla og 11 bikartitla. Hann er markahæsti leikmaður félagsins. Gælunafn hans  *El Matador* eða nautabaninn fékk hann á Ítalíu.

Cavani er næstmarkahæsti leikmaður Úrúgvæ á eftir Luis Suárez. Hann lagði skóna á hilluna með landsliðinu 2024.
Equal Rights Amendment

**Equal Rights Amendment** (**ERA**) er tillaga til viðauka við stjórnarskrá Bandaríkjanna sem kveður á um jafnrétti kynjanna og bannar alla mismunun á grundvelli kyns í lögum alríkisins eða fylkjanna. Tillagan var samþykkt af Bandaríkjaþingi 1972, og send til afgreiðslu löggjafarþinga fylkjanna. Samkvæmt stjórnarskrá Bandaríkjanna þarf þrjá fjórðu hluti fylkja (38 af 50) að samþykkja tillögu að stjórnarskrárbreytingum til að þær öðlist gildi. Á árunum 1972-77 samþykktu 35 fylki viðaukann, flest á árunum 1972-73. Á árunum 1974-77 drógu þing fjögurra fylkja fyrri samþykkt sína baka. Frá aldamótum hafa þrjú fylki til viðbótar viðaukann. Lagaleg staða tillögunnar er hins vegar óljós, því samkvæmt lögum frá 1972 gaf Bandaríkjaþing fylkjunum aðeins frest til ársins 1979 til að samþykkja viðaukann. Lögskýrendur greinir á um hvort sú dagsetning sé bindandi, og því hvort hægt sé að endurvekja tillöguna. Sömu leiðis eru skiptar skoðanir um hvort fylki geti dregið fyrri samþykkt á stjórnarskrárbreytingu til baka.

Rætur viðaukans má rekja til annars áratugs tuttugustu aldar og þegar komið var á fjórða áratuginn, sýndu báðir ráðandi flokkar Bandaríkjaþings, Demókratar og Republikanar, honum stuðning. Engu að síður, þegar kom að því að hann var fyrst tekinn fyrir á þingi árið 1947, andmæltu báðir flokkarnir viðaukanum og unnu gegn lagasetningunni með þeim rökum að hún myndi veit konum sérstaka vörn. 

Tillagan var endurvakin á sjöunda áratugnum af femínistum sem töldu hann eðlilegt framhald mannréttindabaráttu sjöunda áratugarins. Viðaukinn naut þverpólítísks stuðnings. Richard Nixon studdi meðal annars tillöguna. Margir í grasrót Repúblíkanaflokksins, sérstaklega í röðum evangelista og kristinna íhaldsmanna voru hins vegar mjög andsnúnir viðaukanum sem þeir töldu að græfi undan hefðbundnum fjölskyldugildum. Leiðtogar kristinna íhaldsmanna, þar á meðal sjónvarpspredíkararnir Jesse Helms og Jerry Falwell beittu sér af krafti gegn ERA og þrýstu á stjórnmálamenn að hafna honum. Mikilvægasti drifkrafturinn í baráttunni gegn ERA var Phillis Scharfly sem stýrði fjöldahreyfingu íhaldssamra kvenna. 

## Tilvísanir
Charleston (Vestur-Virginíu)

**Charleston** er höfuðborg og stærsta borg Vestur-Virginíu. Íbúar eru um 46.800 (2023) en um 200.000 á stórborgarsvæðinu. Kolaiðnaður var mikilvægur Charleston áður.

## Tilvísanir

## Tenglar
*